UnderGroundiks kutsutakse Põlva Kultuuri-ja Huvikeskuse suure teatrisaali pöördlava alust ruumi, mis seisis aastataid kasutult või kasutati lihtsalt kolilaona. Nüüd enam mitte! Paarkümmend aastat ja rohkem tagasi vedas Undergroundi noorte ja vihaste skateboardi meeste ühendus MÄSSER, keda võib Põlvas Undergrondi asutajateks lugeda. Mässeri poisid ehitasid sinna oma klubi välja koos lavaga bändide jaoks. Aeg läks edasi ja Mässeri poisid kasvasid meesteks, kõik nüüd Eestit mööda laiali ja tasapisi ka Underground hääbus. 2010 aasta sügisel võtsime eesmärgiks vana hea väärikas koht taaselustada. Viisime ruumid päästeameti ettekirjutustega vastavusse ja vähehaaval hakkas ruum uuesti klubi moodi välja nägema. Teha on muidugi palju veel, aga küll jõuab. Tähtis oli üritused uuesti käima saada. Esimene IN TOUCH WITH PARTY toimuski 26. novembril 2010. Bändidest astusid üles Põlva juurtega Winny Puhh, lisaks veel kohalikud Leegitoru ja Altheria. Lisaks toimus paralleelselt kultuurikeskuse tantsusaalis tantsulisem üritus, kus astusid üles DJ Siim Pohlak, DJ Whitebwoy, DJ Karli, Renate ja Elmayonesa Argentiinast. Algus oli tehtud. Edasi tahtsime minna juba alternatiivsemas suunas. Mõte oli teha umbes kord kuus korralik üritus. 22. jaanuaril 2011 toimus undergroundi teine üritus UNDERGROUND BLUES, esinejateks Kolumbus Kris, Andres Roots Roundabout ja Eastwood. Tahame hoida toimuva pidevas muutumises ja värskena, et kohe maha ei käiks. 12. märtsil 2011 toimus juba UNDERGROUND FOLK. Peo tõmbasid käima Svjata Vatra ja Oort. Aprillis 2011 rõõmustasime tumedama elektroonilise musa sõpru üritusega UNDERGROUND ELECTRO. Kuulda näha sai Forgotten Sunrise’i ja Shirubi Ikazuchit. Klubi oli võimsalt käivitunud...
#000000
Nii mõnedki neist on esinenud põrandaalusel laval juba korduvalt. Püüame vaatamata rasketele majanduslikele tingimustele oma tegemistega järjekindlalt edasi minna ja ikka head alternatiivsemat eesti mussi Põlvasse toimetada!
#000002
Heli- (PA, mikrofonid ja statiivid, monitorid) ja valgustehnika kasutus + tehnik 150.- €
Piletimüügist tulev sissetulek kuulub esinejale ja/või kontserdikorraldajale.
Esineja ja/või kontserdikorraldaja tasub EAÜ seotud kulud ja esitab aruanded.
#000004